钦定古今图书集成/理学汇编/文学典/第198卷 > 《答舒尧文书》前人
## 钦定古今图书集成/理学汇编/文学典/第198卷 > 《答舒尧文书》前人

午睡昏昏，使者及门，授教及诗，振衣起观，顿尔醒快，
若清风之来，得当之也。大扺词律庄重，叙事精致，要
非嚣浮之作。昔先零侵汉西疆，而赵充国请行；吐谷
浑不贡于唐，而文皇临朝叹息，思起李靖为将。乃知
老将自不同也。晋师一胜城濮，则屹然而霸，虽齐、陈
大国，莫不服焉。今日鲁直之于诗是已，公自于彼乞
盟可也。奈何欲为两属之国，则牺牲玉帛焉得而给
诸？“不敢当！不敢当！”即承来命，少资嗢噱。